Lav et referat af nedenstående tekst:

Tekst:
Det allersidste stempel og klip med hulmaskinen. Transistorradioen på Sæby Nærpolitistationen har svært ved at finde melodien. Frekvensen er tunet ind på lukning - Det er sørgmodigt og trist. Det er ens arbejdsplads igennem de sidste 32 år, og det er også trist for borgerne, som mister kontakten til den lokale politistation, siger politiassistent Ove Pape på den nu nedlagte nærpolitistation i Sæby. Som led i den nye politireform lukker en række mindre stationer landet over. Det hele skal centraliseres, men chefen for lokalpolitiet i Frederikshavn mener ikke, at der vil være nogen negative konsekvenser. - Jeg synes, borgerne skal være lige så glade, som de altid har været, og utrygge skal de ikke føle sig i det dækningen bliver nøjagtig den samme i Sæby, og når vi rigtig kommer i gang, bliver det forhåbentlig også bedre, fordi vi har flere styrker at gøre godt med, siger Torben Jensen fra Nordjyllands Politi i Frederikshavn til TV2/NORD. Også nærpolitistationerne i Hjørring og Aalborg lukker. Se mere på TV2/NORD mandag aften klokken 19.30

Referat:
Konsekvenserne af den nye politireform begynder at kunne mærkes. Mandag lukker nærpolitistationen i Sæby